মৃতের সংখ্যা চাপছে যোগী সরকার, মহাকুম্ভে বিস্ফোরক অখিলেশ

প্রয়াগরাজ: মহাকুম্ভে (Mahakumbh 2025) অমৃত স্নানে (Amrit Snan) গিয়ে পদদলিত হয়েছেন বহু পুণ্যার্থী। সরকারি রিপোর্ট বলছে, মৃতের সংখ্যা ৩০। আহত অনেকে। বর্তমানে গুরুতর অবস্থায় জখমরা ভর্তি স্থানীয় হাসপাতালে। যদিও বিরোধী রাজনৈতিক দলের অভিযোগ, খাতায় কলমে মৃতের সংখ্যা ৩০ হলেও, বাস্তবে সংখ্যা শতাধিক। এ নিয়ে যোগীকে কটাক্ষ করলেন সমাজবাদী পার্টির সাংসদ অখিলেশ যাদব (Akhilesh Yadav)।

আরও পড়ুন: মহাকুম্ভে স্নানে গিয়ে মৃত্যু শিক্ষকের

অখিলেশ যাদব সাম্প্রতিক এক সাক্ষাৎকারে বলেছেন, “বাজেট নিয়ে পরে আলোচনা করা যাবে। এই অধিবেশনে আজকে কুম্ভে যারা প্রাণ হারিয়েছেন, তাঁদের জন্য আমাদের শান্তির কথা বলা দরকার। দ্বিতীয় বিষয় হল, উত্তরপ্রদেশের মুখ্যমন্ত্রী নৈতিক দায়িত্ব নিয়ে গিয়েছেন। এখন প্রশ্ন হল, তিনি কখন রাজনৈতিক দায়িত্ব নিয়ে যাবেন? সরকার কুম্ভে কতজন মারা গিয়েছে সেই সংখ্যা গোপন করছে। কারণ তাঁরা ক্ষতিপূরণ দিতে চায় না। মৃতদের পরিবারকে শীঘ্রই জানাতে হবে এবং যারা প্রাণ হারিয়েছেন তাদের তালিকা প্রকাশ করতে হবে…এটা সরকারের ভুল। এখনও গোপন করছে”।

#WATCH | #BudgetSession | Samajwadi Party chief and party’s MP, Akhilesh Yadav says, “Budget will be discussed later, in this session and today – we need to talk about peace for those who lost their lives in Kumbh. The second thing is that the Uttar Pradesh CM has been morally… pic.twitter.com/RAOVB70swl

— ANI (@ANI) January 31, 2025